Държавен вестник, бр. 35, 2011 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  35
 
11
подпомагане по мярка 214, отбелязвате или т. 1 или т. 5, в зависимост от вида на Вашия 
договор, но за текущата кампания задължително е необходимо да представите, както: 
- договор и/или анекс/и с контролиращо лице на прехвърлителя, ТАКА И 
- договор и/или анекс/и с контролиращо лице на кандидата за подпомагане от 
датата на прехвърляне на стопанството. 
 
 
В края на секцията по направлението е задължително да се подпишете, а за ЕТ 
и юридически лица – и печат. 
 
Под-мярка „Управление на земеделски земи с висока природна стойност” 
 
Специфични декларации по направление „Възстановяване и поддържане на затревени 
площи с висока природна стойност” – ВПС 1 
 
Задължителни са декларациите по т.1 и т. 2. Ако не отбележите някоя от тях, 
заявлението се счита за НЕКОРЕКТНО ПОПЪЛНЕНО и ДФЗ-РА няма да Ви допусне за 
участие по направлението или ще откаже отпускането на финансова помощ. Декларацията 
по т. 3 се отбелязва само ако сте избрали да поддържате затревената площ чрез косене и 
възнамерявате да извършвате свободна паша след последната коситба.  
С т. 1 Вие декларирате, че сте запознат с изискванията на чл. 46 от Закона за 
биологичното разнообразие и чл. 64, т. 3 от Закона за лова и опазването на дивеча, тоест, 
че НЕ улавяте или убивате, с каквито и да е уреди, средства и методи, и НЕ задържате 
екземпляри от определените в чл. 45 от Закона за биологичното разнообразие птици, че НЕ 
разрушавате, увреждате или премествате техни гнезда или яйца, включително в 
случаите, когато те са изоставени, че НЕ ги обезпокоявате, особено през периода на 
размножаване и отглеждане на малките, както и че НЕ ловувате в ливадите до 
окосяването им  
С т. 2 декларирате, че ще поддържате всички парцели в блока на земеделското 
стопанство само с паша или само с косене. 
С т. 3 Вие декларирате, че ще поддържате максимална гъстота на животинските 
единици на хектар до 1,5 ЖЕ/ха, САМО ако сте избрали да поддържате затревената площ 
чрез косене и възнамерявате да извършвате свободна паша след последната коситба. 
 
Специфични документи по направление „Възстановяване и поддържане на затревени 
площи с висока природна стойност” – ВПС 1  
 
За това направление се изисква само един документ, който не е задължителен, 
освен ако не ползвате наета земя в защитена територия. Ако сте наели земя в защитена 
територия, Вие трябва да притежавате и да прилагате всяка година към ”Заявлението за 
подпомагане” и/или „Заявлението за плащане” копие от годишно разрешително за паша или 
т. нар. Позволително за странични ползвания (паша или сено). 
Годишното разрешително за паша се издава от директора на съответната 
дирекция на националния парк. Позволителното за странични ползвания се издава от 
съответното държавно горско стопанство или държавно ловно стопанство по образец на 
Изпълнителна агенция по горите. 
Ако не сте представили разрешително или позволително за паша, а част от 
парцела Ви попада в защитена територия, то ДФЗ-РА няма да одобри за участие целия 
парцел и няма да получите финансова помощ. 
 
ВАЖНО! 
Всички пчелни семейства в стопанството Ви трябва да се отглеждат по метода на 
биологичното производство. Ако ДФЗ-РА установи, че нямате договор с контролиращо 
лице за част от пчелните семейства, които притежавате, без значение колко от тях 
сте заявили за подпомагане по направление „Биологично пчеларство”, може да не бъдете 
одобрен за участие или да не получите финансова помощ. 
Ако броят на пчелните семейства е намален през текущата година, то Вие ще 
получите подпомагане за наличните пчелни семейства. 
Ако през годината Вие създадете нови пчелни семейства, същите следва да бъдат 
включени в анекс към договора с контролиращото лице или третото лице, към което 
сте подизпълнител, като договорът/анексът за тях следва да бъде представен в ДФЗ-
РА не по-късно от датата на подаване на „Заявлението за плащане” през следващата 
година.